Grb

REPUBLIKA HRVATSKA

OPĆINSKI GRAĐANSKI SUD U ZAGREBU

Ulica grada Vukovara 84

 Poslovni broj: 59 P-2418/2024-5

U I M E R E P U B L I K E H R V A T S K E

P R E S U D A Z B O G O G L U H E

 Općinski građanski sud u Zagrebu po sutkinji tog suda Gorani Žurić Juretić u pravnoj stvari tužitelja, Marka Grgića iz Zagreba, Ljudevita Gaja 34, OIB: 77777567897 kojeg zastupa punomoćnik, Zoran Babić, odvjetnik iz Zagreba protiv tuženika, Novi Forum d.o.o. Zagreb, Ulica Ronalda Fučka 57, OIB: 99999567897, radi isplate, 9. rujna 2024.

p r e s u d i o j e

I. Nalaže se tuženiku, Novi Forum d.o.o. isplatiti tužitelju, Marku Grgiću iznos od 520,00 EUR (petstodvadeset eura) sa zateznim kamatama koje teku od 9. listopada 2023. do isplate po stopi koja se određuje do 31. prosinca 2023., za svako polugodište, uvećanjem kamatne stope koju je Europska središnja banka primijenila na svoje posljednje glavne operacije refinanciranja koje je obavila prije prvog kalendarskog dana tekućeg polugodišta za tri postotna poena, a od 1. siječnja 2024. pa do isplate po stopi koja se određuje, za svako polugodište, uvećanjem referente stope odnosno kamatne stope koju je Europska središnja banka primijenila na svoje posljednje glavne operacije refinanciranja ili granične kamatne stope proizišle iz natječajnih postupaka za varijabilnu stopu za posljednje glavne operacije refinanciranja Europske središnje banke, za tri postotna poena, pri čemu se za prvo polugodište primjenjuje referenta stopa koja je na snazi na dan 1. siječnja, a za drugo polugodište referenta stopa koja je na snazi na dan 1. srpnja te godine, u roku od 15 (petnaest) dana.

II. Nalaže se tuženiku, Novi Forum d.o.o. naknaditi tužitelju, Marku Grgiću parnični trošak u iznosu od 151,54 EUR (stopedesetjedan euro pedesetčetiri eurocenti) sa zateznim kamatama koje teku od 9. rujna 2024. pa do isplate po stopi koja se određuje, za svako polugodište, uvećanjem referente stope odnosno kamatne stope koju je Europska središnja banka primijenila na svoje posljednje glavne operacije refinanciranja ili granične kamatne stope proizišle iz natječajnih postupaka za varijabilnu stopu za posljednje glavne operacije refinanciranja Europske središnje banke, za tri postotna poena, pri čemu se za prvo polugodište primjenjuje referenta stopa koja je na snazi na dan 1. siječnja, a za drugo polugodište referenta stopa koja je na snazi na dan 1. srpnja te godine, u roku od 15 (petnaest) dana.

Obrazloženje

1. Tužitelj u tužbi koji je podnio 10. siječnja 2022. navodi da su stranke putem

e-maila dogovorile kupoprodaju perilice rublja Bosch WAN28267BY te da je tužitelj odmah po zaprimljenoj ponudi tuženiku uplatio kupoprodajnu cijenu u iznosu od 520,00 EUR-a. Tužitelj ističe da je 15. listopada 2023. putem e-maila dostavio tuženiku obrazac za jednostrani raskid ugovora o kupoprodaji te zatražio povrat uplaćene kupoprodajne cijene te da se tuženik složio s raskidom i obvezao se izvršiti povrat uplaćenog iznosa od 520,00 EUR u roku od 14 radnih dana. Kako tuženik nakon nekoliko kontaktiranja i usprkos obećanjima nije tužitelju sve do podnošenja tužbe izvršio povrat naprijed navedenog novčanog iznosa, tužitelj predlaže da sud po provedenom postupku naloži tuženiku uplatu utuženog iznosa od 520,00 EUR zajedno s pripadajućim zateznim kamatama, kao i da mu nadoknadi prouzročeni parnični trošak.

1. Tuženiku je 3. lipnja 2024. dostavljena tužba s prilozima i pozivom na davanje

odgovora na tužbu u roku 30 dana uz jasno upozorenje ako ne ponese odgovor na tužbu, a što dokazuje potvrda o otpravku na listu 11 spisa.

1. Sud je izvršio uvid u e-mail od e-mail od 9. listopada 2023. (list 3 spisa),

ponudu broj: 2023-01101 od 9. listopada 2023. (list 4 spisa), potvrdu o plaćanju od 9. listopada 2023. (list spisa 5), e-mail korespondencija između stranaka (list 6-7spisa) i jednostrani raskid ugovora o kupnji proizvoda od 15. listopada 2023. (list 8 spisa).

1. Budući da tuženik nije u određenom roku od 30 dana od dostave tužbe i poziva

na davanje tužbe niti kasnije do donošenja ove odluke podnio odgovor na tužbu, a tužba i poziv za davanje odgovora na tužbu su mu uredno dostavljeni te s obzirom na to da osnovanost tužbenog zahtjeva proizlazi iz činjenica navedenih u tužbi, s time da činjenice na kojima se temelji tužbeni zahtjev nisu u suprotnosti s dokazima koje sam tužitelj podnio ili s činjenicama koje su općepoznate te da u konkretnom slučaju ne postoje općepoznate okolnosti iz kojih proizlazi da su tuženika spriječili opravdani razlozi da ponese odgovor na tužbu, sud je na temelju članka 331.b. stavka 1. Zakona parničnom postupku („Narodne novine“ broj: 53/91., 91/92., 58/93., 112/99, 88/01, 117/03., 88/05., 2/07., 84/08, 96/08., 123/08., 57/11., 148/11., 25/13., 89/14., 70/19., 80/22., 114/22. i 155/23; dalje: ZPP), donio presudu zbog ogluhe.

1. Odluka o visini stope zateznih kamata donesena je na temelju članka 29. stavka

2. Zakona o obveznim odnosima („Narodne novine“ broj: 35/05., 41/08., 125/11., 78/15., 29/18., 126/21., 114/22., 156/22. i 155/23.; dalje: ZOO).

1. Sukladno članku 154. stavku 1. i članku 155. ZPP-a, Tarifi o nagradama i

naknadi troškova za rad odvjetnika („Narodne novine“ broj: 138/23.; dalje: Tarife), a prema vrijednosti predmeta spora naznačenoj u tužbi, tužitelju je priznat za vođenje ovoga postupka trošak sastava tužbe u iznosu od 50 bodova prema Tbr. 7. točki 1. Tarife, a što uz vrijednost boda od 2,00 EUR-a prema Tbr. 54. Tarife te uvećanje za 25 % PDV-a prema Tbr. 46. Tarife od 25,00 EUR-a, ukupno iznosi 125,00 EUR-a.

1. Navedenom trošku nagrade za rad odvjetnika tužitelju je priznat trošak sudske

pristojbe na tužbu u iznosu od 26,54 EUR-a sukladno članku 1. Uredbi o tarifi sudskih pristojbi i Tar. br. 1. pripadajuće Tarife sudskih pristojbi („Narodne novi§}§}§}§}§}§}§}§}§}§}§}§}§}§}§}{ne“ broj: 37/2023), tako da sveukupni trošak tužitelja iznosi 151,54 EUR.

1. Na tako dosuđeni trošak u iznosu od 151,54 EUR-a tužitelju su dosuđene

zatražene zatezne kamate koje teku na temelju članka 151. stavka 3. ZPP-a od dana donošenja presude do isplate po stopi propisanoj člankom 29. stavkom 2. ZOO-a.

1. Slijedom navedenog, odlučeno je kao u izreci presude.

U Zagrebu 9. rujna 2024.

 SUTKINJA:

 Gorana Žurić Juretić

Uputa o pravom lijeku:

Protiv ove presude dopuštena je žalba u roku 15 (petnaest) dana od dana primitka ovjerenog prijepisa presude. Žalba se podnosi ovom sudu pisano u četiri istovjetna primjerka, a o istoj odlučuje županijski sud.

Presuda donesena u postupku u sporu male vrijednosti može se pobijati samo zbog bitne povrede odredaba parničnog postupka iz članka 354. stavka 2. ZPP-a i zbog pogrešne primjene materijalnog prava.

DNA:

- punomoćniku tužitelja

- tuženiku